| Joan Severance |
| --- |
|  |
|  |
|  |
| Tikras vardas | Joan Marie Severance |
|  |
| Gimė | 1958 m. gruodžio 23 d. (65 metai)  Hjustonas |
|  |
| Šalis |  JAV |
|  |  |
|  |  |
|  |  |
| Sutuoktinis | Eric Milan (1977–1984) |
|  |  |
|  |
| Aktyvumo metai | 1987– |
| Užsiėmimas | modelis, aktorė |
|  |
|  |
|  |
|  |

**Džoana Severans** (angl. *Joan Severance*; g. 1958 m. gruodžio 23 d. Hjustone) – amerikiečių aktorė ir buvęs modelis.

Biografija
----------

Džoanos tėvas buvo kompanijos IBM inžinierius, kuris darbo reikalais daug keliavo po pasaulį, kartu pasiimdamas ir šeimą. „- Sulaukusi 11, aš jau buvau gyvenusi 12-oje skirtingų vietų", - vėliau sakė ji. 1967 m. kurį laiką jie gyveno Libijoje, tačiau turėjo palikti šalį prasidėjus Šešių dienų karui. Vėliau, grįžę į JAV, jie apsistojo Hjustone.

Lankydama Vestburio mokyklą, 15-metė Džoana pradėjo modelio darbą, siekdama sutaupyti pinigų studijoms. Davyvaudama grožio konkurse „Mis Hjustonas", ji susipažino su žmonėmis iš madų pasaulio ir pasirašė sutartį su Elite Model Management ir išvyko į Paryžių.

Modelio karjera
---------------

Džoanos modelio karjera buvo gana sėkminga tiek Prancūzijoje, tiek vėliau, grįžus į JAV. Ji dirbo su Versace, Chanel, Armani mados namais ir nusifilmavo daugiau kaip 40-yje įvairių reklamų. 1990 m. sausį ir 1992 m. lapkritį jos nuotraukas spausdino Playboy žurnalas.

Aktorės karjera
---------------

Išmėginti jėgas kine Džoaną įkalbino jos draugas žurnalistas ir rašytojas Robin Leach. Pirmasis vaidmuo buvo epizodinis pasirodymas filme „Mirtinas ginklas" (1987). 1989 m. ji atliko „lemtingos moters" vaidmenį veiksmo komedijoje „Nieko nematau, nieko negirdžiu" ir šis amplua vėliau lydėjo ją visą karjerą. Žymiausi Džoanos vaidmenys: veiksmo filmas „No Holds Barred" (su Hulk Hogan), erotinės dramos „Lake Consequence", „Red Shoe Diaries 2", serialas „Wicked Wicked Games". Ji taip pat nusifilmavo keliuose muzikiniuose vaizdo klipuose, tarp kurių Scorpions daina „Rhythm of Love".

Asmeninis gyvenimas
-------------------

8-erių metų sulaukusiai Džoanai buvo diagnozuota vitiligo liga.

1977 m. ji ištekėjo už modelio Erico Milano, tačiau po 7 metų santuoka nutrūko dėl abiejų noro daugiau dėmesio skirti savo karjeroms.

Dalinė filmografija
-------------------

* Mirtinas ginklas (1987)
* Nieko nematau, nieko negirdžiu (1989)
* Paukšteli, spruk (1990)
* Lake Consequence (1992)
* Paskutinis gundymas II (1999)

Nuorodos
--------

|  |  |
| --- | --- |
|  | **Vikiteka: Joan Severance** – vaizdinė ir garsinė medžiaga  |

* Oficiali svetainė
* IMDb profilis

Šaltiniai
---------

1. ↑  The Most Twisted Sister in Prime Time, Wiseguy's Joan Severance Gives a Brand New Meaning to Hedonism Archyvuota kopija 2016-09-23 iš Wayback Machine projekto. on *People*; Kaufman, Joanne (March 7, 1988)
2. ↑  „Joan Severance | METRO Models". *www.metromodels.com*. Suarchyvuotas originalas 2021-11-05. Nuoroda tikrinta 2020-11-10.
3. ↑  „Rhythm of Love video". Nuoroda tikrinta 2021-06-21.
4. ↑  The Most Twisted Sister in Prime Time, Wiseguy's Joan Severance Gives a Brand New Meaning to Hedonism Archyvuota kopija 2016-09-23 iš Wayback Machine projekto. on *People*; Kaufman, Joanne (March 7, 1988)